als_Latn dik_Latn sag_Latn
Tensioni alternativ në skajet e rezistorit
Përmbajtja
Tensioni i thjeshtë periodik në skajet e rezistorit[redakto | redakto tekstin burimor]
Duke bërë kyçjen e një tensioni të thjeshtë periodik në skajet e një rezistori me rezistencë R, në të do të kemi mëkëmbje të rrymës elektrike. Si pasojë në këtë qark duhet të gjejmë vlerën e intensitetit të rrymës elektrike dhe vlerën e fuqisë elektrike.
Intensiteti i rrymës elektrike[redakto | redakto tekstin burimor]
Nëse në rezistorin me rezistencë R kyçim tensionin periodik të thjeshtë
u=Umsin(wt+θ),
vlera e intensitetit të rrymës do të jetë
i=u/R=Um/Rsin(wt+θ).
Pra, intensiteti i rrymës elektrike është poashtu madhësi e thjeshtë periodike. Amplituda e kësaj madhësie është Im=Um⁄R , ndersa faza fillestare θ.
Forma tjetër e intensitetit të rrymës do të jetë
i=Imsin(wt+ψ)=√2Isin(wt+ψ)
Im paraqet amplitudën, I vlerën efektive dhe ψ=θ fazën fillestare.
Për amplitudat dhe vlerat efektive vlejnë shprehjet
Um=RIm dhe U=RI.
Lidhjen e fituar mes tensionit dhe rrymës mund ta gjejmë edhe në formë të anasjelltë. Pra në qoftë se e dijmë se intensiteti i rrymës elektrike është madhësi e thjeshtë periodike
i=Imsin(wt+ψ)
mund të shkruajmë shprehjen për tensionin
u=Umsin(wt+θ)=RImsin(wt+ψ).
Fuqia elektrike[redakto | redakto tekstin burimor]
Fuqia paraqet shpejtësinë me të cilën bëhet shndërrimi energjetik. Shndërrimet energjetike fuqia i përshkruan në një moment. Edhe në rastin kur tensioni dhe intensiteti i rrymës elektrike ndryshojnë me kohën, fuqia llogaritet në mënyrë të njëjtë si në rastin e qarqeve të rrymave dhe tensioneve konstante.
Për qarkun në shqyrtim fuqia elektrike njëhsohet me anë të shprehjes
p=ui.
Pas zëvenësimit të shprehjeve për tensionin dhe intensitetin e rrymës, arrijmë në shprehjen
p=UmImsin(wt+θ)sin(wt+θ).
Pas zëvendësimeve të duhura fitojmë
p=UI[1-cos(2wt+2θ)]
ku kemi marrë parasysh se
UmIm/2=UI.
Nga shprehja për fuqinë arrijmë në përfundim se edhe kjo madhësi është e ndryshueshme me kohën. Frekuenca e fuqisë është dy herë më e madhe se e tensionit. Kjo fuqi mund të marrë vlera nga zero deri në vlerën maksimale 2UI, pra gjithmonë është pozitive. Nga kjo kuptojmë që gjatë tërë kohës burimi kryen punë, e cila për shkak të efektit të Xhaulit shndërrohet në nxehtësi në rezistor dhe shndërrime tjera energjetike nuk ka. Fuqia mesatare për këtë qark jepet me anë të formulës
Pmes=UI
apo me anë të shprehjeve ku përfshihet rezistena
P=RI^2=U^2/R.
Shiko gjithashtu[redakto | redakto tekstin burimor]
2.Rezonanca në qarqet elektrike
5.Qarqet me ndërlidhje induktive
[redakto | redakto tekstin burimor]
- ^ [Nexhat Orana:"Bazat e elektroteknikës II", Prishtinë, 1992]
- ^ [Fiek, Literatura, Viti i I-rë, Qarqet elektrike]
als_Latn als_Latn als_Latn als_Latn als_Latn als_Latn zul_Latn als_Latn kab_Latn als_Latn als_Latn ell_Grek als_Latn als_Latn gla_Latn als_Latn ell_Grek als_Latn ell_Grek als_Latn als_Latn als_Latn min_Latn als_Latn gla_Latn als_Latn ell_Grek als_Latn smo_Latn als_Latn smo_Latn als_Latn mlt_Latn als_Latn als_Latn als_Latn als_Latn als_Latn als_Latn